《再用前韵和林守》
宋代·林亦之

清咏重重画戟边，芳题短短竹篱前。
政如美稷西河日，诗到黄篱正始年。
滕国已歌慈父爱，韩门更感使君贤。
铜鱼好句关风教，巴岭赓酬只浪传。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。